Λοιπόν, παιδιά. Ώρα για ύπνο. Κλείνουν τα φώτα.
Τι τον ανάγκασε να το κάνει αυτό;
Ήταν διάσημος σταρ. Ακόμα κι εμείς έχουμε προβλήματα στη ζωή μας.
Ένας θεός ξέρει τι γίνεται στο σχολείο.
...ο Σούγιας Βερμά βρισκόταν στο Νίλγκιρι Βάλεϊ για επανένωση.
Νιώθω ότι όλα ξεκίνησαν μ' αυτό το παιδί.
Λες ο Βεντάντ να σκότωσε όντως εκείνα τα κουτάβια;
Δεν ξέρω.
Τα κουτάβια ήταν ήδη νεκρά όταν έφτασα εκεί.
Και ο τρόπος που τα κοιτούσε,
ήταν λες και χαιρόταν που τα έβλεπε να υποφέρουν.
Αλλά μετά τρόμαξε όταν με είδε.
Τότε αισθάνθηκα ότι υπήρχαν δύο διαφορετικοί Βεντάντ.
Ο ένας φοβάται διαρκώς.
Και ο άλλος είναι ικανός να σκοτώνει κουτάβια.
Βεντάντ.
Η ΒΡΑΔΙΑ ΤΗΣ ΔΟΛΟΦΟΝΙΑΣ ΤΩΝ ΚΟΥΤΑΒΙΩΝ
Τι θες από μένα;
Δεν θα σε πειράξει ποτέ κανείς.
-Αν μ' αφήσεις, θα σε βοηθήσω. -Άσε με.
Δεν θα σε εκφοβίσει ποτέ κανείς.
Αν μ' αφήσεις, θα σε βοηθήσω.
Δεν θα σε εκφοβίσει ποτέ κανείς.
Τα κουτάβια έπρεπε να πεθάνουν
επειδή η μητέρα έπρεπε να πάρει ένα μάθημα.
Δεν θ' αφήσω να σε πειράξει κανείς.
ΜΙΣΌΣ
Αντού, αντεπιτίθεμαι.
Το Αγόρι Σκιά.
ΤΑ ΝΕΑ ΣΗΜΕΡΑ
Μάθαμε ότι ο Σούγιας Βερμά έπασχε από κατάθλιψη.
Το σόου του, "I Swear On You", ακυρώθηκε πρόσφατα λόγω χαμηλής τηλεθέασης.
Το πόρισμα του ιατροδικαστή αναμένεται αύριο.
Το σχολείο Νίλγκιρι Βάλεϊ, όπου πέθανε,
δεν έχει σχολιάσει ακόμα το συμβάν.
Αυτοί οι δημοσιογράφοι κάνουν μόνο για εκπομπές μαγειρικής.
Λατρεύουν να βάζουν σάλτσες.
Οι σύμβουλοι τηλεφώνησαν;
Δεν καταλαβαίνω. Ο Σούγιας έπρεπε να πάει σε μια...
επανένωση...
Θα ηρεμήσουν τα πράγματα.
Το σχολείο έχει περάσει πολλά.
Αυτά τα κτίρια είναι πολύ παλιά.
Απλώς ζητήστε από τους παλιούς μαθητές να είναι συνεργάσιμοι.
Τα άλλα αφήστε τα σ' εμάς.
Ευχαριστώ πολύ, επιθεωρητά.
Έχουμε ιδιαίτερη σχέση πια μετά τον διευθυντή Βιάς.
Εκείνος ήταν πάντα πολύ γενναιόδωρος.
Κι εσείς το ίδιο, φαντάζομαι.
Ποτέ δεν ξέρεις τι σκέφτονται οι άλλοι.
Είσαι καλά;
Ναι, συγγνώμη.
Μάλβικα.
Σουπρίγια.
Είχα σκοπό να σου μιλήσω.
Ανησυχώ πολύ για τον Αντιράτζ.
-Σου είπε για τον... -Νινάντ;
Δεν έχει ξεπεράσει τον καβγά τους μετά από τόσα χρόνια.
Έψαχνε τον φάκελο του Νινάντ.
-Μετά έφυγε για Κοτάγκιρι... -Εγώ του έδωσα πρόσβαση.
Ναι, αλλά γιατί;
Θέλει να κλείσει ένα κακό κεφάλαιο της ζωής του.
Αλλά έχει ανακατευτεί πολύ.
Το βλέπω, Σουπρίγια. Δεν είναι καλά.
Έχει άγχος.
Έχει περάσει πολλά από παιδί.
Πρέπει να το ξεπεράσει. Να μην κολλάει στο παρελθόν.
Φοβάμαι πως κάτι σαν το χθεσινό...
Δεν θέλω να έρθει η στιγμή που θα σκεφτώ ότι θα μπορούσα να τον είχα σώσει.
Ότι είδα τα σημάδια, αλλά δεν μπορούσα να κάνω τίποτα.
Γι' αυτό, μην τον ενθαρρύνεις, να χαρείς.
Σε παρακαλώ.
Πονάει το στομάχι μου.
Μάλλον είναι κρύωμα.
Χθες βράδυ, έφυγα για ένα λεπτό για να πάω να τσεκάρω
έναν άλλο μαθητή κι αυτός εξαφανίστηκε.
Επέστρεψε λες και υπνοβατούσε και πήγε να ξαπλώσει.
-Πού είχε πάει; -Δεν ξέρω.
Βεντάντ.
Δεν μπορώ να σε βοηθήσω, αν δεν μου ανοιχτείς.
Κι αν πάθαινες κάτι;
Έχω υπερδυνάμεις.
Υπερδυνάμεις;
Δεν με τρομάζει κανείς.
Ποιος σε τρόμαζε;
Κάποιες φορές, τα πεινασμένα τέρατα πρέπει να παίρνουν ένα μάθημα.
Δεν ήθελα να σκοτώσω τα κουτάβια, κυρία.
Αλλά εκείνος μου είπε ότι μόνο έτσι δεν θα με πείραζε ξανά η σκύλα.
Έπρεπε να της δώσουμε ένα μάθημα.
Σε όλους πρέπει να δώσουμε ένα μάθημα.
Ποιος σου το είπε αυτό;
Ποιος σου το είπε, Βεντάντ;
Σε ρωτάω κάτι.
Ποιος σου τα λέει όλα αυτά; Πες μου. Βεντάντ!
Κυρία Γκος, νομίζω ότι χρειάζεται ξεκούραση.
Δεν φταίτε εσείς, κυρία μου. Όλοι ανησυχούμε μετά το χθεσινό.
Έχουμε σοκαριστεί. Ακόμα και τα παιδιά.
Η χθεσινή αυτοκτονία...
Δύσκολα ξεχνιέται αυτό, κυρία μου.
Πρέπει να το ξεχάσουμε.
Πρέπει.
Τα παιδιά θα δουν ταινία απόψε. Ετοίμασε τον προτζέκτορα.
Μάλιστα.
-Τι συμπεριφορά είναι αυτή; -Μισό λεπτό. Σας παρακαλώ.
-Δεν καταλαβαίνετε. -Καταλαβαίνω το πρόβλημά σας.
Αλλά είμαστε όλοι εγκλωβισμένοι σε ένα ατυχές κι απρόσμενο συμβάν.
Ο επιθεωρητής ζήτησε να είστε συνεργάσιμοι στην προκαταρκτική έρευνα.
Είναι τυπική διαδικασία. Αύριο θα γυρίσετε στα σπίτια σας.
-Ποια έρευνα; -Μπροστά στα μάτια μας έγινε.
-Όλοι το είδαν. Ήταν αυτοκτονία. -Ακριβώς.
Ο επιθεωρητής με διαβεβαίωσε ότι έχει τα πάντα υπό έλεγχο.
Ζήτησε μία μέρα. Σας παρακαλώ να είστε συνεργάσιμοι.
Αυτό δεν ισχύει για τους συμβούλους;
Να πάρει.
Σταματήστε.
Κανείς δεν επιτρέπεται να φύγει απ' το σχολείο. Εντολή του επιθεωρητή.
Κύριε επιθεωρητά, ένας αστυνομικός δεν μ' αφήνει να φύγω απ' το σχολείο.
Μιλήστε του, παρακαλώ.
Μάλιστα. Εντάξει, κύριε.
Με συγχωρείτε, κύριε.
Να περάσουν.
Δεν το πιστεύω ότι έφυγε.
Ο φίλος μας. Δεν το πιστεύω ότι είναι νεκρός.
Γαμώτο.
Τι ήταν αυτό;
Είσαι καλά;
Μείνε εδώ.
Πάμε.
Ρατζάτ, έλα.
Χτυπήσαμε ένα ελάφι.
Θεέ μου.
Τώρα;
Δεν νομίζω να πάρει μπροστά. Θα γυρίσουμε με τα πόδια.
-Ξαφνικά, απλώς... -Ρατζάτ, δεν πειράζει. Έλα.
Συγγνώμη. Το γραφείο της κας Σουπρίγια Γκος;
-Από εκεί, κύριε. -Εντάξει.
Ποιος είναι;
Ποιος είναι μέσα;
Άνοιξε την πόρτα.
Είσαι καλά;
Ποιος είναι μέσα;
Τι είδες;
Εγώ...
Έψαχνα την κυρία Σουπρίγια. Μήπως την είδατε;
Την είδα να πηγαίνει στο θεραπευτήριο.
Εντάξει.
Θα το είχαμε σώσει.
Ρατζάτ, όχι, φίλε.
Ούτε το ελάφι ούτε τον Σούγιας.
Πάω να μιλήσω στους μπάτσους.
-Γεια σας. -Γεια χαρά.
Όλα καλά;
Ξέρεις, στο σχολείο,
ο Σούγιας κι εγώ θέλαμε να εντυπωσιάσουμε τον Ντεβ.
Θέλαμε να γίνει φίλος μας.
Ξέρω ότι είναι εγωιστικό, μα κοίτα τον.
Πέρυσι, είχα θέμα με κάτι περιουσιακά, έκανε ένα τηλεφώνημα και το έλυσε.
Άρα, έγινες φίλος με τον Ντεβ.
Ναι. Ούτε εσύ διέφερες καθόλου.
Κανείς δεν μπορούσε να σου αρνηθεί.
Νομίζω πως όλα τα τριαντάφυλλα απ' τον κήπο
ήταν στο κατώφλι σου.
Ο Σούγιας κράτησε ένα όταν είχε πιει το ρούμι που κλέψαμε απ' τον κόουτς.
Αλλά εσύ είχες μάτια μόνο για τον Αντιράτζ. Σωστά;
Δεν αναρωτιέσαι ποτέ
τι θα γινόταν αν εσύ κι ο Άντι δεν είχατε χωρίσει;
-Πάρτε τηλέφωνο, σας παρακαλώ. -Ευχαριστώ.
Δεν μπόρεσες να κάνεις τίποτα, έτσι;
Μπορεί ο Σούγιας να ήθελε να μείνουμε άλλο ένα βράδυ, να πιούμε προς τιμήν του.
Αφού ξέρεις ότι δεν λέω ποτέ όχι στο αλκοόλ.
Σουπρίγια, άσε με να μιλήσω με τον Βεντάντ.
Πώς σχετίζεται με την εξαφάνιση του Νινάντ;
Χθες βράδυ, έπεσαν κάτι χαρτάκια απ' την τσέπη του Σούγιας.
Αυτά που είχε πετάξει στον Νινάντ πριν 15 χρόνια.
Πώς γίνεται αυτό;
Τα χαρτιά είναι ίδια, όπως και οι φάρσες.
Μπορεί να ήθελε να του κάνει φάρσα κάποιος παλιός μαθητής.
Ή να ήθελε να πειράξει κάποιον και τα έβαλε στην τσέπη του.
Μα ο Βεντάντ ήρθε σ' εμένα και μου είπε ότι αντεπιτίθεται.
Τα ίδια λόγια που είπα κι εγώ στον Νινάντ πριν 15 χρόνια
όταν του πέταξε τα χαρτάκια ο Σούγιας.
Όχι μόνο στον Νινάντ. Το ίδιο είπες και στον Βεντάντ στην καφετέρια.
Θυμάσαι το Αγόρι Σκιά που αντεπιτίθεται;
Νομίζεις ότι έχεις μια λογική εξήγηση για όλα.
Αλλά...
αν συμβαίνει κάτι άλλο εδώ;
Αντιράτζ, έχεις άγχος.
Η φίλη σου η Μάλβικα ανησυχεί για σένα.
Δεν νοιάζεται μόνο ο Νινάντ για σένα.
Ξέρω τι είδα.
Είδε κανείς άλλος τα χαρτάκια;
Σουπρίγια, στάσου. Ο Νινάντ αγνοείται εδώ και 15 χρόνια.
Το σχολείο δεν μπήκε καν στον κόπο να ενημερώσει τους συμμαθητές του.
Μπορεί να βοηθούσαμε στην έρευνα.
Ίσως κάποιος ήξερε για την τελευταία μέρα. Ούτε τον φάκελό του δεν έχουν.
Ο κόουτς Βιάς είπε ψέματα στην κατάθεση ότι μίλησε με τους γονείς του Νινάντ.
Ο Βιάς έγινε διευθυντής σε ένα βράδυ.
Η αστυνομία έκλεισε την υπόθεση αμέσως μετά.
Δεν σου φαίνονται πολύ περίεργα όλα αυτά;
Σκέψου, Σουπρίγια.
Αν υπάρχει περίπτωση να πάρουν οι γονείς τον χαμένο γιο τους πίσω,
δεν αξίζει να παλέψεις γι' αυτό;
Εγώ...
συμπονώ τους γονείς του Νινάντ.
Κι εσένα μαζί.
Αλλά ο Βεντάντ είναι διαταραγμένος.
Δεν θα σ' αφήσω να τον μπλέξεις σ' αυτό.
Λυπάμαι, πρέπει να βρεις μόνος σου τις απαντήσεις.
-Τουλάχιστον, γελάνε. -Ναι.
Ήταν καλή ιδέα η ταινία, Σουπρίγια.
-Θα έχεις τον νου σου στον Βεντάντ; -Ναι.
Είναι δίκαιο που εμείς είμαστε εδώ κι αυτοί μπορούν να βγουν έξω;
Ωραία η βόλτα σας;
Εμάς δεν μας άφησαν να πλησιάσουμε ούτε την πύλη.
Παρτ, ο Σούγιας ήταν φίλος μας.
Η Μάλβικα έχει ταραχτεί. Ήθελα να νιώσει καλύτερα.
-Πήγαμε μια βόλτα και γυρίσαμε. -Μάλιστα. Λυπάμαι.
Είναι καλά;
Θέλει να μείνει μόνη για λίγο.
Καταλαβαίνω.
Παρεμπιπτόντως, μήπως είδες τον Αντιράτζ;
Ναι, τον είδα στο δωμάτιό του πριν από πέντε λεπτά.
Τι κάνει μόνος στο δωμάτιο;
Τα παιδιά με χρειάζονται εδώ, Απού.
Ο Βεντάντ με χρειάζεται.
Πώς θα βοηθήσεις κάποιον όταν χρειάζεσαι κι εσύ βοήθεια;
Έλα στο σπίτι.
Πρέπει να έρθεις πίσω τώρα.
Κυρία.
ΚΥΡΙΑ ΣΟΥΠΡΙΓΙΑ ΓΚΟΣ ΣΥΜΒΟΥΛΟΣ ΣΧΟΛΕΙΟΥ
ΤΖΑΜΒΑΛ
ΑΝΤΙΡΑΤΖ ΤΖΕΣΙΝΓΚ
Μάλβικα!
Μήπως είδες τον Νινάντ;
ΤΕΛΕΥΤΑΙΑ ΜΕΡΑ ΣΧΟΛΕΙΟΥ
Μάλβικα, σου μιλάω.
Πού είναι ο Νινάντ;
Όλο Νινάντ και Νινάντ. Βαρέθηκα ν' ακούω τ' όνομά του!
Με ρεζίλεψες, Άντι.
Καθόμουν ολομόναχη και σε περίμενα. Σε είδα να φεύγεις.
Νόμιζα ότι θα ήθελες να περάσεις την τελευταία σου μέρα μαζί μου.
Αλλά έκανα λάθος.
-Μάλβικα, άκουσέ με. -Δεν νοιάστηκες ποτέ για μένα.
-Και βέβαια νοιάστηκα. -Όχι.
Μάλβικα, άκου. Δεν μπορώ να το συζητήσω τώρα.
Πρέπει να βρω τον Νινάντ.
Πρέπει να του ζητήσω συγγνώμη. Άσε με να τον βρω.
-Θα το συζητήσουμε μετά. -Και το δικό μου "συγγνώμη";
Αντί να απολογηθείς σ' εμένα, με ρωτάς πού είναι ο Νινάντ;
Δεν θα ζητήσεις συγγνώμη;
Μάλβικα, ένα απλό ραντεβού ήταν, διάολε!
Μπορούμε να πάμε άλλη μέρα!
Μπορείς μια φορά να μην τα γυρίζεις όλα σ' εσένα;
-Τι; -Μάλβικα!
Ντεβ!
Όχι τώρα. Προσπαθώ να μιλήσω με την κοπέλα μου.
Δεν είμαι κοπέλα σου.
Στα τσακίδια κι ο Νινάντ κι εσύ!
Ο Νινάντ αγνοείται απ' την τελευταία μέρα του σχολείου.
Δεν γύρισε ποτέ στο σπίτι.
Για τον Σούγιας.
-Εις υγείαν. -Εις υγείαν.
Άντι, εδώ δεν τον βρήκε η αστυνομία, θα τον βρεις εσύ;
Η αστυνομία δεν έκανε τίποτα, Μάλβικα.
Η υπόθεση πρέπει ν' ανοίξει πάλι.
Χρειάζομαι ένα στοιχείο μόνο.
Λες να θυμάται κανείς μας τι έγινε την τελευταία μέρα;
Ποιος θα θυμάται μετά από 15 χρόνια;
Με περνάς για τρελό, έτσι;
Και η Σουπρίγια το ίδιο.
Με συγχωρείς, Άντι, αν θεωρείς ότι ξεπέρασα τα όρια.
Απλώς ανησύχησα για σένα.
Ξέρω ότι δεν ήρθες να δεις εμένα.
Αλλά εγώ ήρθα στην επανένωση μόνο για σένα.
Πέρασα τα τελευταία 15 χρόνια με το να αναρωτιέμαι...
τι θα γινόταν αν...
Τι τρέχει; Ήμουν στο μπάνιο.
Τώρα θα ερχόμουν.
Ευχαριστώ.
Είδε κανείς σας τον Νινάντ την τελευταία μέρα;
Ναι.
Θα δίναμε παράσταση μετά τον λόγο σου. Είχα πάει για τα κρουστά και την κιθάρα.
Τον συνάντησα στην κεντρική είσοδο.
Του ζήτησα να με βοηθήσει να πάρω τα πράγματα,
αλλά είπε ότι βιαζόταν να πάει στην αίθουσα εκδηλώσεων.
Σίγουρα το είπε αυτό; Επειδή δεν πήγε ποτέ εκεί.
Μπορεί να άλλαξε γνώμη.
-Μήπως είπε... -Κοίτα αυτό.
Κάτι περπατάει κάτω απ' το δέρμα μου, έτσι;
Τι;
Στο ένα χέρι;
Ναι.
Μοιάζει με δευτερογενές παλαμικό ερύθημα.
Τι;
-Σταμάτα να πίνεις τόσο. -Είναι απ' το βιβλίο του Αντιράτζ.
Κάθε μέρα πίνω.
-Πάμε. -Δεν θα έρθω μαζί σου.
Άντι.
Η Μάλβικα μου είπε για τον Νινάντ.
Δεν μπορώ να το πιστέψω.
Ούτε εσύ πήγες στη συγκέντρωση εκείνη τη μέρα;
Τον είδες πουθενά στο σχολείο;
Δεν θυμάμαι.
Αυτούς τους ρώτησες;
Ναι, μίλησα με όλους. Κανείς δεν ξέρει.
Τι συμβαίνει με τους φίλους μας;
Απλώς δεν ξέρουμε.
Ο Σούγιας αυτοκτόνησε.
-Ο Νινάντ το έσκασε απ' το σπίτι. -Δεν το πιστεύω αυτό.
Ποιος θα το πίστευε, αλήθεια;
Ούτε εγώ δεν πιστεύω ότι ο Σούγιας, ξέρεις...
Αλλά είναι αλήθεια.
Μπες στη θέση του Νινάντ για ένα λεπτό.
Ένα 16χρονο αγόρι πηγαίνει σε σχολείο αρρένων.
Μία μέρα συνειδητοποιεί ότι είναι γκέι.
Σαν να μην έφτανε αυτό, ερωτεύεται τον κολλητό του.
Ο καημένος πιστεύει ότι ως κολλητός του, θα καταλάβει τα συναισθήματά του.
Αλλά εκείνος όχι μόνο δεν κατάλαβε, παρά απέρριψε τον κολλητό του
και τον κορόιδεψε μπροστά σε όλο το σχολείο.
Και ποιος δεν θα σκεφτόταν να το βάλει στα πόδια!
Μακριά απ' όλα αυτά.
Κοίτα, είμαι σίγουρος ότι είναι καλά.
Ξέχνα το.
Δεν έχει νόημα να τα σκέφτεσαι αυτά.
Πρέπει να ξεκουραστώ λίγο.
Άντι...
-Τα παιδιά είναι χαρούμενα. -Είναι καλή ταινία γι' αυτά.
Κυρία Σνέχα, πού είναι ο Βεντάντ;
Εδώ ήταν.
Πάω να δω.
Βεντάντ!
Πού πας; Γύρνα πίσω.
Δεν μ' ακούς;
Βγάλτε έξω τα παιδιά.
Σας παρακαλώ!
Πάμε έξω.
Ελάτε.
Κύριε Μανόχαρ, βγάλτε τα έξω.
Προσεκτικά.
Πάμε στον κοιτώνα. Γρήγορα.
Μη σταματάτε.
Βιαστείτε.
ΑΝΑΖΗΤΗΣΗ GOOGLE: ΕΞΑΦΑΝΙΣΗ ΑΓΟΡΙΟΥ ΟΥΤΙ 2007
ΑΓΝΟΕΙΤΑΙ 16ΧΡΟΝΟΣ ΠΡΩΗΝ ΜΑΘΗΤΗΣ ΤΟΥ ΝΙΛΓΚΙΡΙ ΒΑΛΕΪ
Ο ΝΙΝΑΝΤ ΕΘΕΑΘΗ ΤΕΛΕΥΤΑΙΑ ΦΟΡΑ ΣΕ ΛΕΩΦΟΡΕΙΟ ΓΙΑ ΚΟΤΑΓΚΙΡΙ.
ΟΙΚΟΤΡΟΦΕΙΟ ΝΙΛΓΚΙΡΙ ΒΑΛΕΪ
ΔΕΝ ΒΡΕΘΗΚΑΝ ΑΠΟΤΕΛΕΣΜΑΤΑ
Σάρτακ;
-Τι συνέβη; -Κυρία...
Πες μου.
Θα μας σκοτώσει όλους.
Ποιος;
Το αγόρι που ζει μέσα στον Βεντάντ.
Κυρία Σουπρίγια!
Η αίθουσα προβολής έπιασε φωτιά.
Έστειλα τα παιδιά στον κοιτώνα, αλλά αγνοείται ο Βεντάντ.
Τι;
Σου ζήτησα να τον προσέχεις. Δεν γίνεται να τον χάσω κι αυτόν!
Τι στον διάολο!
Βεντάντ, ηρέμησε!
Ηρέμησε!
-Ηρέμησε. -Πιάστε τα πόδια του.
Να του δώσουμε ηρεμιστικό.
Βοήθεια.
Ηρέμησε.
Μην ανησυχείς.
Βεντάντ, μην ανησυχείς.
Μην ανησυχείς!
Βεντάντ, ηρέμησε.
Πιάσε τα πόδια του.
Σταμάτα!
Σταμάτα, Βεντάντ. Ηρέμησε.
Είναι καλά;
Ναι. Του δώσαμε ηρεμιστικό.
Φέρε την κουβέρτα.
Εντάξει.
Κάτι δεν πάει καλά εδώ.
Η Μάλβικα κοιμάται.
Δεν κατάλαβες. Κάποιος πήγε να με πνίξει.
Θέλω να πω, ήμουν εγώ...
Αδερφέ, κάποιος... Δεν μπορούσα να πάρω ανάσα, φίλε.
Χαλάρωσε.
Έχεις πιει πολύ.
Πέρασε μέσα, αλλά κάνε ησυχία.
Έλα.
Εύχομαι να μη μας καρφώσει.
Μην ανησυχείς. Δεν πρόκειται.
Βοήθεια!
Ας βοηθήσει κάποιος!
Βεντάντ.
Βοήθεια!
Μακριά απ' τον Βεντάντ.
Αλλιώς θα πεθάνεις, όπως και οι υπόλοιποι.
Υποτιτλισμός: Ντέση Βερβενιώτου
Επιμέλεια Σύλβια Τσάτσαρη